**ŠIAULIŲ LOPŠELIS-DARŽELIS „GINTARĖLIS“**

**PRIEŠMOKYKLINIO UGDYMO PEDAGOGO PAREIGYBĖS APRAŠYMAS**

1. **SKYRIUS**

**BENDROJI DALIS**

 1. Priešmokyklinio ugdymo pedagogas yra specialistų grupės pareigybė.

2. Pareigybės lygis – A.

3. Pareigybės paskirtis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Pareigybės pavaldumas: Priešmokyklinio ugdymo pedagogas **t**iesiogiai pavaldus įstaigos direktoriui. Priešmokyklinio ugdymo pedagogą skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio „Gintarėlis“ direktorius.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. Šiaulių lopšelyje-darželyje „Gintarėlis“ priešmokyklinio ugdymo pedagogugali dirbti asmuo, turintis aukštąjį pedagoginį išsilavinimą, būti įgijęs ikimokyklinio amžiaus vaikų auklėtojo arba (ir) pradinių klasių mokytojo kvalifikaciją, išklausęs priešmokyklinio ugdymo kvalifikacijos tobulinimo kursą pagal Švietimo ir mokslo ministerijos reikalavimus atitinkančias kvalifikacijos tobulinimo programas, žinantis įstaigos specifiką, pasitikrinęs sveikatą;

5.2. priešmokyklinio ugdymo pedagogasturi būti sąžiningas, mandagus, tvarkingas, savarankiškas, komunikabilus, diplomatiškas, atidus, turėti bendravimo psichologijos žinių;

5.3. priešmokyklinio ugdymo pedagogasprivalo laiku ir kokybiškai atlikti įstaigos nuostatuose, darbo tvarkos taisyklėse bei įstaigos direktoriaus įsakymu patvirtintuose pareiginiuose nuostatuose numatytas pareigas ir funkcijas;

5.4. priešmokyklinio ugdymo pedagogasturi vadovautis Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija; Lietuvos Respublikos vyriausybės nutarimais, Švietimo ir mokslo ministerijos teisės aktais, įstaigos nuostatais, darbo tvarkos taisyklėmis ir šiais pareiginiais nuostatais.

**III. SKYRIUS**

**PRIEŠMOKYKLINIO UGDYMO PEDAGOGO FUNKCIJOS**

6. Priešmokyklinio ugdymo pedagogas savo veikloje vadovaujasi šiais principais:

 6.1. visuminio ugdymo – organizuodamas veiklą pedagogas paiso vaiko raidos ir vaikų kultūros dėsningumų, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;

6.2. individualizavimo – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;

6.3. nuoseklumo – tęsiamas pozityvus šeimoje pradėtas ugdymas arba institucinis ikimokyklinis ugdymas;

6.4. ugdymo šeimoje ir institucijoje sąveikos – derinami šeimos ir institucijos interesai ir lūkesčiai, požiūris į vaiko ugdymą(-si), šeima įtraukiama į ugdymo procesą, rūpinamasi jos švietimu.

7. Sistemingai stebėti ir vertinti vaiko gebėjimus, socialinę-kultūrinę kompetenciją, brandumo mokyklai lygmenį, įvairiais būdais fiksuoti vaiko pasiekimus;

8. Daryti išvadas apie kiekvieno vaiko patirties kaupimo ypatumus, prireikus inicijuoti individualių ugdymo(-si) programų rengimą, dalyvauti jas rengiant;

9. Organizuoti pedagoginį procesą, orientuotą į individualius vaiko ugdymo(-si) poreikius, priešmokyklinio ugdymo tikslus, uždavinius, standartus;

10. Kurti stimuliuojančią, funkcionalią, dinamišką, psichologiškai ir fiziškai saugią ugdymo(-si) aplinką;

11. Supažindinti šeimą su priešmokyklinio ugdymo ypatumais, nuolat informuoti apie vaiko daromą vystymosi pažangą;

12. Skatinti tėvus dalyvauti grupės veikloje, rūpintis tėvų švietimu, pagal kompetenciją teikti jiems informaciją, konsultuoti;

13. Parinkti ugdymo metodus ir priemones, atitinkančias specialiuosius vaikų ugdymo(-si) poreikius;

14. Taikyti specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą negimtąja kalba;

15. Bendradarbiauti su kitais pedagogais (logopedais, specialiaisiais, socialiniais pedagogais, ikimokyklinio ugdymo auklėtojais, būsimąja ugdomų vaikų mokytoja ir kt.);

16. Bendrauti ir bendradarbiauti su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisidėti prie bendruomenės socialinių programų įgyvendinimo;

17. Tobulinti savo kvalifikaciją.

**IV. SKYRIUS**

**PRIEŠMOKYKLINIO UGDYMO PEDAGOGO TEISĖS**

18. Gauti informaciją apie valstybės ir regiono švietimo politikos inovacijas.

19. Kryptingai pasirinkti veiklos organizavimo būdus ir formas.

20. Gauti informacinę, konsultacinę ir kitą pagalbą iš socialinių, specialiųjų pedagogų, logopedų, pradinių klasių mokytojų ir kitų pedagogų, ugdymo įstaigos administracijos, Vaiko teisių apsaugos tarnybos, Pedagoginės psichologinės tarnybos, Pedagoginio psichologinio centro ir kt.

21. Pagal kompetenciją konsultuoti tėvus, įstaigos pedagogus, kitus su priešmokyklinio amžiaus vaikų ugdymu susijusius asmenis ar institucijų atstovus.

22. Tobulinti kvalifikaciją.

23. Teikti siūlymus administracijai dėl įstaigos veiklos tobulinimo.

24. Dalyvauti įstaigos savivaldoje.

25. Gauti atostogas, darbo užmokestį ir kitas pedagoginiams darbuotojams teisės aktų nustatytas garantijas.

26. Turėti darbo saugą ir higienos normas atitinkančias darbo sąlygas.

**V. SKYRIUS**

**PRIEŠMOKYKLINIO UGDYMO PEDAGOGO ATSAKOMYBĖ**

27. Šiaulių lopšelio-darželio „Gintarėlis“ priešmokyklinio ugdymo pedagogo teisės aktų nustatyta tvarka atsako už:

27.1. savo darbo kokybę bei vaikų saugumą ugdymo(-si) proceso metu įstaigoje ir už jos ribų.

27.2. įstaigos nuostatuose, darbo tvarkos taisyklėse, pareiginiuose nuostatuose numatytų pareigų bei funkcijų vykdymo kokybę;

27.3. darbuotojų saugos ir sveikatos, priešgaisrinės saugos, elektrosaugos, higienos normų reikalavimų vykdymą.

28. Šiaulių lopšelio-darželio „Gintarėlis“ priešmokyklinio ugdymo pedagogui gali būti taikoma atsakomybė įstaigos darbo tvarkos taisyklių ir Lietuvos Respublikos įstatymų nustatyta tvarka.

29. Priešmokyklinio ugdymo pedagogas pasižada ir įsipareigoja neatskleisti žodžiu, raštu ar kitokiu pavidalu asmenims jokios dalykinės, finansinės bei kitokios konfidencialios informacijos, su kuria jis buvo supažindintas arba ji tapo jam prieinama ir žinoma dirbant Šiaulių lopšelyje-darželyje „Gintarėlis“.

\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir supratau: